Charles Joshua Chaplin

Charles Joshua Chaplin (8. kesäkuuta 1825 Les Andelys, Eure, Ranska – 30. tammikuuta 1891 Pariisi) oli taidemaalari ja graafikko. Hänen isänsä oli englantilainen ja äitinsä ranskalainen. 

Chaplin alkoi opiskella taidetta jo neljätoistavuotiaana. Hän opiskeli Martin Drollingin oppilaana. Drollingin oppilaana oli myöhemmin myös Jean-Jacques Henner.  

Pariisin Salonkiin Chaplin osallistui ensi kertaa vuonna 1845. Hän toi näyttelyyn äitinsä muotokuvan sekä maisemamaalauksia. Maisemat esittivät Auvernegnen näkymiä ja ne oli realistisia. Realismi oli tullut Ranskassa taiteen pääsuuntaukseksi 1840- luvulla ja sitä suosittiin erityisesti vuoden 1848 vallankumouksen jälkeisessä Toisessa tasavallassa. Haluttiin kuvata asiat täsmällisesti, todellisesti ja ihmiset aidoissa tilanteissa.  

Aluksi Chaplinin käyttämät värit olivat sumeita, mutta ne vaihtuivat vähitellen kirkkaiksi. Maisemat vaihtuivat kauniiden naisten kuvailuksi. Tyyliltään hän oli lähinnä uusrokokoota. Ranskasta oli tullut levottoman toisen tasavallan jälkeen keisarikunta, keisarinaan Napoleon III. Keisarin puoliso, Eugénie, ihastui Chaplinin töihin ja hänestä tuli yksi hallitsijaparin suosikkimaalareista. Hallitsijaparin suosio sai aikaan sen, että monet varakkaat henkilöt tilasivat Chaplinilta muotokuviaan. Hyvistä väleistä hallitsijapariin oli monenlaista hyötyä. Vuonna 1859 Pariisin Salonki kieltäytyi ottamasta näyttelyynsä erästä Chaplinin teosta. Tuomaristo piti maalausta liian eroottisena. Keisari käytti henkilökohtaista arvovaltaansa ja teos saatiin näyttelyyn.  

Muotokuvien ohella Chaplinilta tilattiin maalauksia myös varakkaiden henkilöiden kartanoihin ja luonnollisesti keisarinna Eugénie tilasi häneltä yksityishuoneidensa maalauskoristelun. Hän maalasi myös seinämaalauksia ja kattoplafondeja julkisiin rakennuksiin.  

Vaikka Chaplin ansaitsi hyvin eikä hänen olisi taloudellisista syistä opettaa nuoria taiteilijoita, hän ei väheksynyt opettamista. Chaplin oli ensimmäisiä naisten taidekoulutuksen edistäjiä. Hänen oppilaitaan olivat Mary Cassatt , Louise Jopling , Louise Abbéma ja Eva Gonzalès monien muiden joukossa. Aikansa valtavirtataiteilija Chaplin oli tässä asiassa asiassa paljon edistyksellisempi kuin aikansa eteenpäin pyrkineet uudistajat.   

Elinaikanaan Chaplin sai paljon tunnustuksia. Vuonna 1865 hänestä tuli Ranskan kunnialegioonan ritari ja kunnialegioonan upseeri vuonna 1881. Myös toiset taiteiljat arvostivat häntä ja Édouard Manet totesi että "Chaplin tuntee naisen hymyn". Kuollessaan Chaplin oli varakas mies. Hänet on haudattu Père Lachaisen hautausmaalle Pariisiin.  

Suuren yleisön mielistä Chaplin alkoi unohtua melko nopeasti poismenonsa jälkeen. Vuonna 1922 hänen maalauksensa tuli huutokauppaan ja huutajat tarjosivat maalauksesta innoissaan kovaa hintaa. Juuri kukaan huutaja ei tiennyt, että kyseessä ei ollut tuolloin suositun koomikon Charles Chaplinin teos. 
 Teoksia 

 Bayonne, Musée Bonnat, Yön allegoria, öljy kankaalle, 0,36 x 0,35., 1874.photo.rmn.fr
 Lille, Taidemuseo, Ernest Feydeaun muotokuva.photo.rmn.fr
 Pariisi, Musée du Louvre, (Fonds d’Orsay), Portrait de jeune femme au nœud noir, à mi-corps de face, pastelli, 0,43 x 0,30.photo.rmn.fr
 Lyon, Taidemuseo, Tyttö ja linnunpesä, 1869.
 Pariisi, Musée d’Orsay, Tytön muotokuva, 0,35 x 0,27 cm.photo.rmn.fr
 Pariisi, Pariisin kaupungin taidemuseo (Petit Palais), Madame Charles Chaplinin muotokuva, o.s. Jeanne Marie-Antoinette Rüttre, öljy kankaalle, 1,52 x 1,06 m, 1863.photo.rmn.fr
 Pariisi, (kadonnut), Chaplinin kattoplafondi Palais des Tuileries'n ruususalongissa.
 Buenos Aires (Argentiina), Museo Nacional de Bellas Artes, Rêverie.

Lähteet

Luokka:Ranskalaiset taidemaalarit
Luokka:Vuonna 1825 syntyneet
Luokka:Vuonna 1891 kuolleet